Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 427/13/8803	Košice II, 10.4.2014
EEČ : 2-64-257-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 1, odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
V trestnej veci vedenej proti obvinenej XXXXX pre prečin krádeže podľa § 212 ods. 1, ods. 2 písm. e/ Trestného zákona na tom skutkovom základe, že:

-	v Košiciach na ul. XXXXX dobe od 01.08.2012 do 31.01.2013 bez riadne uzatvorenej zmluvy a určeného meradla odoberala elektrinu do bytu č. 24 na 2.poschodí tak, že prívodový a vývodový spojila na priamo do elektroinštalácie bytu, čím takto pre poškodenú spoločnosť XXXXX, so sídlom v XXXXX, XXXXX, XXXXX mala spôsobiť škodu vo výške  553,76 €.

	Podľa § 216 ods. 2 Trestného poriadku obvinenej XXXXX  určujem skúšobnú dobu v trvaní 30 mesiacov, ktorá sa začína právoplatnosťou tohto rozhodnutia o podmienečnom zastavení trestného stíhania.

	Podľa § 216 ods. 3 Trestného poriadku obvinenej XXXXX   ukladám, aby v priebehu skúšobnej doby uhradila škodu vo výške 553,76  € v zmysle Dohody o spôsobe náhrady škody zo dňa 24.09.2013.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
30 mesiacov
Podľa § 216 odsek 3 Trestného poriadku obvinenej XXXXX   ukladám, aby v priebehu skúšobnej doby uhradila škodu vo výške 553,76  € v zmysle Dohody o spôsobe náhrady škody zo dňa 24.09.2013.

Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

	Uznesením povereného príslušníka Okresného riaditeľstva PZ v Košiciach, obvodného oddelenia PZ XXXXX - XXXXX sp. zn. XXXXX zo 24.06.2013  bolo podľa § 199 ods.1 Trestného poriadku začaté trestné stíhanie a súčasne  podľa  § 206 ods. 1 Trestného poriadku XXXXX vznesené obvinenie pre prečin krádeže podľa § 212 ods. 1, ods. 2 písm. e/ Trestného zákona, ktorého sa mala dopustiť na tom skutkovom základe, že v Košiciach na ul. Nám. oceliarov 10 v dobe od 01.08.2012 do 31.01.2013 bez riadne uzatvorenej zmluvy a určeného meradla odoberala elektrinu do bytu č. 24 na 2.poschodí tak, že prívodový a vývodový spojila na priamo do elektroinštalácie bytu, čím takto pre poškodenú spoločnosť XXXXX so sídlom v XXXXX XXXXX, XXXXX, mala spôsobiť škodu vo výške  553,76 €.

Obvinená XXXXX spáchanie zisteného skutkového stavu priznania v plnom rozsahu a svoje konanie zapríčinené finančnou tiesňou úprimne ľutuje a spôsobenú škodu je ochotná uhradiť.

Priznanie obvinenej korešponduje aj s výpoveďami zástupcu poškodenej spoločnosti XXXXX a svedka XXXXX, ako aj s listinnými dôkazmi vo veci.

Po poučení podľa ustanovenia § 216 Trestného poriadku dňa 25.06.2013 obvinená XXXXX v zápisnici o svojom výsluchu dala výslovný súhlas, aby prokurátor po skončení vyšetrovania predmetné trestné stíhanie vedené proti jej osobe podmienečne zastavil. 

Dňa 24.09.2013 obvinená so zástupcom poškodenej spoločnosti XXXXX pri mediácii na Okresnom súde XXXXX XXXXX sp. zn. XXXXX uzavreli Dohodu o spôsobe náhrady škody, a to sumy 553,76 € v 27-ich mesačných splátkach pod stratou výhod, ak vynechá čo len jednu mesačnú splátku.

Obvinená XXXXX je nezamestnaná, z miesta bydliska nie je bližšie charakterizovaná. V posledných 10-ich rokoch nebola súdne trestaná.

Podľa § 216 ods. 2 Trestného poriadku  bola obvinenej XXXXX určená skúšobná doba v trvaní 30 mesiacov, ktorá začína plynúť právoplatnosťou tohto rozhodnutia a podľa § 216 ods. 3 Trestného poriadku jej bola uložená povinnosť, aby v priebehu skúšobnej doby uhradila škodu vo výške 553,76 € v zmysle Dohody o spôsobe náhrady škody zo dňa 24.09.2013.

	Podľa § 217 ods. 1 Trestného poriadku, ak obvinená v priebehu skúšobnej doby povedie riadny život, prokurátor rozhodne, že sa obvinená osvedčila. Inak rozhodne, a to prípadne aj počas skúšobnej doby, že sa v trestnom stíhaní pokračuje. V trestnom stíhaní bude pokračované aj v prípade nesplnenia povinnosti uloženej podľa § 216 ods. 3 Trestného poriadku, t.j. nesplnenia dohody o spôsobe náhrady škody.

	 S poukazom na všetky uvedené skutočnosti, keďže horná hranica  predmetného prečinu neprevyšuje 5 rokov, obvinená dala výslovný súhlas na podmienečné zastavenie trestného stíhania, k trestnému činu sa priznala a jeho spáchanie úprimne oľutovala a s poškodenou spoločnosťou uzavrela dohodu o spôsobe náhrady škody, považujem toto  rozhodnutie podľa § 216 Trestného poriadku o podmienečnom zastavení trestného stíhania za dostačujúce a dôvodné  a mám za to, že využitie odklonu v trestnom konaní formou podmienečného zastavenia trestného stíhania bude mať na obvinenú pozitívny motivačný stimul k vyvarovaniu sa podobných excesov z riadneho života v budúcnosti.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor